Manie: Drastiese optrede nodig oor moorde op plase | Landbou
Minstens sewe mense is sedert begin Oktober in hoewe- en plaasaanvalle in die Vrystaat dood. Teen Landbouweekblad se druktyd was daar die soveelste protesaksie aan die gang op Hennenman waar die vermeende moordenaars van Pieter Hills en sy seun Eddie 'n borgtogaansoek gebring het.
Francois Wilken, voorsitter van Vrystaat Landbou, het gesê howe moet kennis neem van die publiek se woede en frustrasie met moorde in landelike gebiede. Hy meen dit moet in ag geneem word wanneer borgtog oorweeg word.
Hy sê boere en die publiek is nie meer bereid om die wetteloosheid toe te laat nie. In die jongste aanval by Odendaalsrus wys beeldmateriaal van 'n veiligheidskamera hoe Mark Regal koelbloedig doodgeskiet word, terwyl hy met sy hande in die lug gestaan het.